Huddinge

Huddinge Suediako hiri bat da eta Stockholmgo konderriko bigarren hiria da, Stockholm hiriburuaren ondoren handiena. 2015eko erroldaren arabera 105.311 biztanle ditu.

 Geografia 
Hiriburuaren hegoaldean dagoen Södertörn penintsularen erdialde guztia hartzen du. 140 km²-ko azalera du, hauetatik 9'62 km² aintzirek osatzen dute eta eremuaren erdia baino gehiago landa eremua da eta nekazaritza zabalduta badago ere bederatzi natura erreserba ditu.

 Natura Erreserbak 
 Björksättra Penintsula Natura Erreserba
 Flemingsbergsskogen Natura Erreserba
 Gömmaren Natura Erreserba (Natura 2000).
 Gladöskogen Natura Erreserba
 Gömsta Äng Natura Erreserba
 Lännaskogen Natura Erreserba (Natura 2000).
 Orlången Natura Erreserba
 Paradiset Natura Erreserba (Natura 2000).
 Trångsundsskogen Natura Erreserba

 Aintzirak 
 Vårbyfjärden
 Albysjön
 Gömmaren
 Långsjön
 Trehörningen
 Mörtsjön
 Orlången
 Kvarnsjön-Gladö Kärrsjön
 Holmträsket
 Rudträsket
 Ådran
 Trehörningen-Paradiset
 Långsjön-Paradiset
 Ormputten
 Öran Lissmasjön
 Trylen
 Kvarnsjön-Lissma
 Ågestasjön
 Magelungen
 Drevviken

 Historia 
Huddinge izena bertako lehenengo biztanleak izan ziren Uddung leinuak ematen dio. Huddingeko historia kontatzeko 1000 urte egin behar da atzera, Bikingoen Aroraino. Itsasontzi etsaiak inguratzen zirenean Mälaren aintziran kkaturik zituzten balizak pizten zituzten eta muinoetara egiten zuten alde. Hortik dator udalaren armarria.

2008an udalerria bitan banatzeko erreferenduma egin zen baina ez zen egitasmoa aurrera atera.

 Banaketa administratiboa 
Udalerriak zazpi barruti ditu.
 Sjödalen-Fullersta (22.304 bizt.)
 Stuvsta-Snättringe (15.847 bizt.)
 Flemingsberg (14.924 bizt.)
 Skogås (13.783 bizt.)
 Segeltorp (11.870 bizt.)
 Vårby (10.115 bizt.)
 Trångsund (9.912 bizt.)

 Kirolak 
Izotz-hockeyak indar handia dauka. Huddinge IK taldea da bertakoa eta lehen mailan ari ez den arren nazioarteko txapelketetan ari diren jokalariak eman ditu, hala nola, Michael Nylander, Mattias Norström eta Kent Johansson.

 Iruditegia 

 Hiri senidetuak 






 Kanpo estekak 
  Huddingeko udalerriaren webgunea

Kategoria:Stockholmgo konderriko udalerriak